CELEX: 32020D1168
Language: hr
Date: 2020-08-06 00:00:00
Title: Provedbena odluka Komisije (EU) 2020/1168 оd 6. kolovoza 2020. o izmjeni Provedbene odluke (EU) 2016/587 u pogledu učinkovitih vanjskih svjetala vozila sa svjetlosnim diodama u osobnim automobilima koji mogu raditi na određena alternativna goriva (Tekst značajan za EGP)

7.8.2020   
               
               
                  HR
               
               
                  Službeni list Europske unije
               
               
                  L 258/27
               
            
         PROVEDBENA ODLUKA KOMISIJE (EU) 2020/1168
         оd 6. kolovoza 2020.
         o izmjeni Provedbene odluke (EU) 2016/587 u pogledu učinkovitih vanjskih svjetala vozila sa svjetlosnim diodama u osobnim automobilima koji mogu raditi na određena alternativna goriva
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (1), a posebno njezin članak 11. stavak 4.,
         budući da:
         
                     (1)
                  
                  
                     Proizvođači FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s i Ford-Werke GmbH („podnositelji zahtjeva”) zajednički su 19. studenoga 2019. podnijeli zahtjev, u skladu s člankom 12.a Provedbene uredbe Komisije (EU) br. 725/2011 (2), za izmjenu Provedbene odluke Komisije (EU) 2016/587 (3) tako da učinkovita vanjska svjetla vozila sa svjetlosnim diodama (LED) koja su odobrena kao inovativna tehnologija u skladu s tom Odlukom obuhvaćaju svjetla u osobnim automobilima koji mogu raditi na određena alternativna goriva.
                  
               
                     (2)
                  
                  
                     Podnositelji zahtjeva posebno su zatražili da Provedbena odluka (EU) 2016/587 obuhvati učinkovita vanjska svjetla vozila sa svjetlosnim diodama u osobnim automobilima koji mogu raditi na ukapljeni naftni plin (UNP), stlačeni prirodni plin (SPP) ili etanol (E85) te da se u skladu s tim prilagode neki faktori u ispitnoj metodologiji za određivanje ušteda CO2.
                  
               
                     (3)
                  
                  
                     Komisija je ocijenila zahtjev u skladu s člankom 11. Uredbe (EU) 2019/631, Provedbenom uredbom (EU) br. 725/2011 te Tehničkim smjernicama za pripremu zahtjeva za odobrenje inovativnih tehnologija u skladu s uredbama (EZ) br. 443/2009 Europskog parlamenta i Vijeća (4) i (EU) br. 510/2011 Europskog parlamenta i Vijeća (5) (verzija iz srpnja 2018.) (6).
                  
               
                     (4)
                  
                  
                     S obzirom na sve veću upotrebu UNP-a i SPP-a u novim osobnim automobilima primjereno je razjasniti da bi se uštede CO2 koje su rezultat upotrebe učinkovitih vanjskih svjetala sa svjetlosnim diodama u vozilima koja mogu raditi na ta goriva trebale uzeti u obzir kao uštede CO2 koje se pripisuju inovativnoj tehnologiji.
                  
               
                     (5)
                  
                  
                     Kad je riječ o automobilima na UNP i SPP, podložno dodavanju nekih faktora specifičnih za gorivo, ispitna metodologija iz Priloga Provedbenoj odluci (EU) 2016/587 smatra se odgovarajućom za određivanje ušteda CO2 pri upotrebi svjetala sa svjetlosnim diodama u osobnim automobilima koji rade na ta goriva.
                  
               
                     (6)
                  
                  
                     Kad je riječ o gorivu E85, njegova je dostupnost ograničena na cijelom tržištu Unije pa ga se za svrhe metodologije za utvrđivanje ušteda CO2 ne bi trebalo razlikovati od benzina.
                  
               
                     (7)
                  
                  
                     Provedbenu odluku (EU) 2016/587 trebalo bi stoga na odgovarajući način izmijeniti,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2016/587 mijenja se kako slijedi:
            
                        1.
                     
                     
                        u članku 2. stavak 1. mijenja se kako slijedi:
                        
                                    (a)
                                 
                                 
                                    uvodna rečenica zamjenjuje se sljedećom:
                                    
                                       „1.   Proizvođač može podnijeti zahtjev za certifikaciju ušteda CO2 ostvarenih upotrebom jednog vanjskog svjetla sa svjetlosnim diodama ili više njih namijenjenih za uporabu u vozilima kategorije M1 s motorom s unutarnjim izgaranjem ili u hibridnim električnim vozilima bez punjenja iz vanjskog izvora kategorije M1 (NOVC-HEV) koja su u skladu s točkom 5.3.2. podtočkom 3. Priloga 8. Pravilniku br. 101 Gospodarske komisije Ujedinjenih naroda za Europu, uključujući vozila koja mogu raditi na ukapljeni naftni plin (UNP), stlačeni prirodni plin (SPP) ili E85 te benzin ili dizel, ili na kombinaciju tih goriva, pod uvjetom da su vozila opremljena jednim od sljedećih svjetala sa svjetlosnim diodama ili njihovom kombinacijom:”
                                    
                                 
                              
                                    (b)
                                 
                                 
                                    u drugom podstavku upućivanje na članak 9. stavak 1. zamjenjuje se i glasi „članka 9. stavka 1. točke (a)”;
                                 
                              
                  
                        2.
                     
                     
                        u članku 3. dodaju se sljedeći stavci 3. i 4.:
                        
                           „3.   Ako se učinkovita vanjska svjetla vozila sa svjetlosnim diodama ugrađuju u dvogorivna vozila ili vozila prilagodljiva gorivu, homologacijsko tijelo bilježi uštede CO2 kako slijedi:
                           
                                       (a)
                                    
                                    
                                       za dvogorivna vozila koja upotrebljavaju benzin i plinovita goriva, vrijednost uštede CO2 u odnosu na UNP ili SPP;
                                    
                                 
                                       (b)
                                    
                                    
                                       kad je riječ vozilima prilagodljivima gorivu koja rade na benzin i E85, uštede CO2 bilježe se s obzirom na benzin.
                                    
                                 
                        
                           4.   Certificirane uštede CO2 zabilježene upućivanjem na oznaku eko-inovacije br. 19 mogu se uzeti u obzir samo pri izračunu prosječnih specifičnih emisija proizvođača do 31. prosinca 2020.”
                        
                     
                  
                        3.
                     
                     
                        Prilog se mijenja kako slijedi:
                        
                                    (a)
                                 
                                 
                                    točka 2. mijenja se kako slijedi:
                                    
                                                i.
                                             
                                             
                                                unos CF zamjenjuje se sljedećim:
                                                „CF – faktor konverzije iz tablice 3.”;
                                             
                                          
                                                ii.
                                             
                                             
                                                unos VPe zamjenjuje se sljedećim:
                                                „VPe – potrošnja stvarne energije kako je utvrđeno u tablici 2.”;
                                             
                                          
                              
                                    (b)
                                 
                                 
                                    u točki 6. unos VPe, uključujući tablicu 2., i unos CF, uključujući tablicu 3., zamjenjuju se sljedećim:
                                    „VPe: potrošnja stvarne energije kako je definirana u tablici 2.
                                    
                                       Tablica 2.
                                    
                                    
                                       Potrošnja stvarne energije
                                    
                                    
                                                Vrsta motora
                                             
                                             
                                                Potrošnja stvarne energije (Vpe) [l/kWh]
                                             
                                          
                                                benzinski/E85
                                             
                                             
                                                0,264
                                             
                                          
                                                benzinski/E85 turbo
                                             
                                             
                                                0,280
                                             
                                          
                                                dizelski
                                             
                                             
                                                0,220
                                             
                                          
                                                UNP
                                             
                                             
                                                0,342
                                             
                                          
                                                UNP s turbokompresorom
                                             
                                             
                                                0,363
                                             
                                          
                                                 
                                             
                                             
                                                Potrošnja stvarne energije (Vpe) [m3/kWh]
                                             
                                          
                                                SPP (G20)
                                             
                                             
                                                0,259
                                             
                                          
                                                SPP (G20) s turbokompresorom
                                             
                                             
                                                0,275
                                             
                                          CF: faktor konverzije kako je definiran u tablici 3.
                                    
                                       Tablica 3.
                                    
                                    
                                       Faktor konverzije goriva (CF)
                                    
                                    
                                                Vrsta goriva
                                             
                                             
                                                Faktor konverzije (CF) [g CO2/l]
                                             
                                          
                                                benzin/E85
                                             
                                             
                                                2 330 
                                             
                                          
                                                dizel
                                             
                                             
                                                2 640 
                                             
                                          
                                                UNP
                                             
                                             
                                                1 629 
                                             
                                          
                                                 
                                             
                                             
                                                Faktor konverzije (CF) [g CO2/m3]
                                             
                                          
                                                SPP (G20)
                                             
                                             
                                                1 795 ”
                                             
                                          
                              
                  
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 6. kolovoza 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 111, 25.4.2019., str. 13.
         
         
            (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
         
            (3)  Provedbena odluka Komisije (EU) 2016/587 оd 14. travnja 2016. o odobrenju tehnologije koja se upotrebljava u učinkovitim vanjskim svjetlima vozila sa svjetlosnim diodama kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 101, 16.4.2016., str. 17.).
         
            (4)  Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (SL L 140, 5.6.2009., str. 1.).
         
            (5)  Uredba (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (SL L 145, 31.5.2011., str. 1.).
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf